**Številka:**

**Dne: 14. 4. 2016**

# Z A P I S N I K

8. redne seje Sveta za preventivo in vzgojo v cestnem prometu Občine Duplek, ki je bila dne 14. 4. 2016, ob 17. uri v sejni sobi Občine Duplek.

Prisotni:

* Marjan Vrbnjak, Simon Poštrak, Peter Zajc, Simon Košti - člani sveta;
* Marko Rahle je opravičeno odsoten;
* Mitja Horvat, župan,
* Dušanka Novak, višja svetovalka, občinska uprava

Sejo je vodil predsednik sveta Marjan Vrbnjak.

1. **TOČKA**

## OBRAVNAVA IN POTRDITEV DNEVNEGA REDA

Dnevni red so člani prejeli z gradivom.

***Sklep št. 30.:***  ***»Svet za preventivo in vzgojo v cestnem prometu Občine Duplek potrdi dnevni red 8. redne seje Sveta za preventivo in vzgojo v cestnem prometu :***

1. ***Obravnava in potrditev dnevnega reda;***
2. ***Obravnava in potrditev zapisnika 7. redne seje;***
3. ***Seznanitev z novimi smernicami za izdelavo načrtov šolskih poti in dogovor o potrebnih aktivnostih na tem področju***
4. ***Nabava preventivne radarske table***
5. ***Pobude in vprašanja «***

**Prisotni 4 člani, ZA 4 člani.**

**Sklep je bil sprejet.**

1. **TOČKA**

**OBRAVNAVA IN POTRDITEV ZAPISNIKA 7. REDNE SEJE**

Zapisnik so člani prejeli po el. pošti.

Razpravljavci: /

***Sklep št. 31:***  **»Svet za preventivo in vzgojo v cestnem prometu Občine Duplek potrdi zapisnik 7. redne seje sveta in ugotavlja, da so bili realizirani vsi sklepi, sprejeti na 7. redni seji. «**

**Prisotni 4 člani, ZA 4 člani.**

**Sklep je bil sprejet.**

1. **TOČKA**

**SEZNANITEV Z NOVIMI SMERNICAMI ZA IZDELAVO NAČRTOV ŠOLSKIH POTI IN DOGOVOR O POTREBNIH AKTIVNOSTIH NA TEM PODROČJU**

Smernice je predstavil predsednik Marjan Vrbnjak.

Razpravljavci: vsi člani sveta

***Sklep št. 32:***  **»Svet za preventivo in vzgojo v cestnem prometu Občine Duplek se je seznanil z novimi smernicami za izdelavo načrtov šolskih poti. Svet priporoča, da obe OŠ čimprej pričneta pripravljati načrte šolskih poti v skladu s temu smernicami. Svet določi svoje člane za pomoč pri izdelavi načrtov in sicer: OŠ Duplek pomaga Simon Poštrak, OŠ Korena pa Peter Zajc in Marjan Vrbnjak«**

**Prisotni 4 člani, ZA 4 člani.**

**Sklep je bil sprejet.**

1. **TOČKA**

**NABAVA PREVENTIVNE RADARSKE TABLE**

Predsednik Marjan Vrbnjak je ostale člane seznanil s prejetimi ponudbami treh ponudnikov teh naprav.

Razpravljavci: vsi člani

***Sklep št. 33:*** **»Svet za preventivo in vzgojo v cestnem prometu Občine Duplek po pregledu in obravnavi ponudb za nakup preventivne radarske table sprejme sklep, da se občinski upravi predlaga nabava preventivne radarske table dobavitelja Intermatic, v kolikor uspe s prijavo na razpis za 30% sofinanciranje.**

**Prisotni 4 člani, ZA 4 člani.**

**Sklep je bil sprejet.**

1. TOČKA

**POBUDE IN VPRAŠANJA**

Simon Košti je seznanil prisotne s potrebo po obnovi črt na šolskem igrišču pri OŠ Duplek. V okviru te obnove se naj zarišejo tudi točke za kolesarski poligon. Po mnenju učiteljev telesne vzgoje te točke za izvajanje ostalih aktivnosti na igrišču ne bodo moteče.

Predsednik Marjan Vrbnjak je prisotne seznanil z vsebino sestanka mariborskega SPVCP, katerega se je pred kratkim udeležil na njihovo povabilo. Oba člana sveta, ki prihajata iz OŠ je pozval, da poskušata vodstva OŠ spodbuditi k temu, da bi te aktivnosti v prihodnjem šolskem letu izvajali tudi v naših šolah, saj je to pomembno za učence višjih razredov OŠ.

Predsednik je nadalje prisotne seznanil s pobudo za nabavo odsevnih brezrokavnikov, ki bi jih nabavili s sredstvi sveta za potrebe članov sveta in prostovoljcev. Brezrokavnike bi morali nabaviti čimprej, tako da jih bomo lahko uporabljali v akciji Varna šolska pot, v začetku septembra.

*Sklep št. 34: »*Nabavi se 20 kom. odsevnih brezrokavnikov različnih velikosti in sicer po 5 kom. št. M, L, XL in XXL. Na hrbtni strani brezrokavnika naj bo napis » Svet za preventivo in vzgojo v CP Občine Duplek« Nabavo izvede občinska uprava.«

Seja sveta je bila zaključena ob 18.10 uri.

 Marjan Vrbnjak

Zapisala: predsednik

Dušanka Novak